OpenLLM-France/wikimedia huggingface dataset:
# Langur canós

El langur canós (Presbytis canicrus) és una espècie de primat de la família dels cercopitècids. Anteriorment era considerat una subespècie del langur de Hose (P. hosei), del qual fou separat basant-se en dades genètiques. És endèmic de la província indonèsia del Kalimantan Oriental, a l'illa de Borneo. La Unió Internacional per a la Conservació de la Natura (UICN) el classifica com a espècie en perill.

## Referències

* ↑ Roos et al., 2014, p. 11.

## Bibliografia

* Roos, C.; Boonratana, R.; Supriatna, J.; Fellowes, K. R.; Groves, C. P.; Nash, S. D.; Rylands, A. B.; Mittermeier, R. A. «An updated taxonomy and conservation status review of Asian primates» (en anglès). Asian Primates Journal, 4, 1, 2014. ISSN: 1979-1631.
# Serra de la Rabassada

La Serra de la Rabassada és una serra situada al municipi de Sant Cugat del Vallès a la comarca del Vallès Occidental, amb una elevació màxima de 399,9 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Axis: Bold as Love

Axis: Bold as Love és el segon àlbum dels Jimi Hendrix Experience, publicat l'any 1967.
Aquest àlbum sol ser considerat inferior al seu antecessor Are You Experienced?, i els senzills que foren gravats en el seu moment no tingueren tant d'èxit com els anteriors. No obstant això, cançons com "Little Wing" són considerades una de les cançons més importants i aquest àlbum, tot i no ser tan revolucionari com l'antecessor, destacà pels aspectes tècnics de cançons com "Bold as Love" i arribà a les posicions cinquena i tercera de les llistes de vendes del Regne Unit i Estats Units respectivament.

## Llista de cançons

Totes les cançons van ser escrites per Jimi Hendrix, excepte "She's So Fine", escrita per Noel Redding.
* "EXP" (1:53)
* "Up From The Skies" (2:55)
* "Spanish Castle Magic" (3:00)
* "Wait Until Tomorrow" (3:00)
* "Ain't No Telling" (1:46)
* "Little Wing" (2:24)
* "If 6 Was 9" (5:32)
* "You Got Me Floatin'" (2:45)
* "Castles Made Of Sand" (2:46)
* "She's So Fine" (2:37)
* "One Rainy Wish" (3:40)
* "Little Miss Lover" (2:20)
* "Bold as Love" (4:09)

## Personal

* Jimi Hendrix: guitarra, veu, piano, baix i flauta
* Noel Redding: baix i veu
* Mitch Mitchell: bateria, glockenspiel (a "Little Wing") i veu (i entrevistador a "EXP")
* Trevor Burton, Gary Leeds, Graham Nash, Roy Wood i Chas Chandler: veu

### Producció i remasterització

* Chas Chandler: productor
* Eddie Kramer i Terry Brown: enginyers
* Janie Hendrix i John McDermott: supervisors de remasterització
* Eddie Kramer, Joe Gastwirt i George Marino: remasterització

### Altres

* Bruce Fleming, Eddie Kramer, Gered Mankowitz, Linda McCartney, Ron Rafaelli, Leni Sinclair, David Sygall, Ed Thrasher, Baron Wolman: fotografia
* Ed Thrasher: direcció artística
* David King, Roger Law, Rob O'Connor i Smay Vision: disseny
* David King i Roger Law: disseny de la coberta
* Petra Niemeier: disseny interior
* Michael Fairchild: notes

## Referències

* ↑ «BBC - Music - Review of Jimi Hendrix - Axis Bold As Love».
* ↑ «Robert Christgau: Back Catalogue: Jimi Hendrix"».
* ↑ «Jimi Hendrix:Axis: Bold As Love: Music Reviews: Rolling Stone». Arxivat de l'original el 2010-04-03. [Consulta: 26 desembre 2012].
# Ilià Prigogin

Ilià Romànovitx Prigogin (en rus: Илья́ Рома́нович Приго́жин), també conegut com a Ilya Prigogine segons la transcripció francesa (Moscou, Rússia, 25 de gener de 1917 -Brussel·les, Bèlgica, 28 de maig de 2003), fou un químic i professor universitari belga, d'origen soviètic, guardonat amb el Premi Nobel de Química l'any 1977.

## Biografia

Va néixer el 25 de gener de 1917 a la ciutat de Moscou. Va fugir amb la seva família l'any 1921 després de la constitució de l'URSS fins a l'Europa Occidental, els quals s'establiren a Bèlgica a partir del 1929. Va estudiar química a la Universitat Lliure de Brussel·les, d'on fou professor de fisicoquímica i física teòrica a partir de 1947. Posteriorment fou nomenat catedràtic de química a la Universitat de Chicago i catedràtic d'enginyeria química la Universitat de Texas, on l'any 1967 va fundar l'Institut de Mecànica Estadística i Termodinàmica.
El 1959 fou nomenat director de l'Institut Internacional Solvay de Brussel·les, i el 1989 fou nomenat vescomte pel rei Balduí. Va morir el 28 de maig de 2003 a la seva residència de Brussel·les.

## Recerca científica

Especialista en termodinàmica, va realitzar investigacions teòriques sobre l'expansió de la termodinàmica clàssica en l'estudi dels processos irreversibles amb la teoria de les estructures dissipatives.
L'any 1977 fou guardonat amb el Premi Nobel de Química pels seus estudis sobre la termodinàmica de reaccions irreversibles, en especial per la teoria de les estructures dissipatives.

## Referències

* ↑ «Ilià Prigogin». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Pàgina de l'Institut Nobel, Premi Nobel de Química 1977 (anglès)
# Sant Valerià de Robers

Sant Valerià és una ermita a l'oest del terme municipal de Lliçà d'Amunt, dins del recinte de la masia de Can Coscó, al peu de l'antic camí ramader de Caldes, per la Creu de Baduell. És inclosa en l'Inventari del Patrimoni Arquitectònic de Catalunya amb el codi IPA: 29033.
La masia és de planta rectangular, amb coberta a dos vessants i carener paral·lel a la façana. El portal i la finestra de la planta baixa són allindanats, de pedra. A la planta pis, hi ha un balcó allindanat de pedra, amb la inscripció de l'any de la construcció: 1571.
L'ermita és de planta rectangular, amb coberta a quatre vessant. La façana és simètrica i acabada amb un ràfec imbricat i d'espadanya damunt de l'eix de la façana. El portal és d'arc pla de pedra, amb un petit treball els cantells i llinda, i tot d'una peça amb inscripcions.

## Història

Sant Valerià de Palaudaries és mencionat per primer cop el 990 al límit nord d'una donació que Ennec Bonfill fa a Sant Cugat d'un alou a Palau-solità
De l'església de Sant Valerià de Robers (o Roberts) hi ha notícies explícites des del segle xiii i fou en el XVI quan es reedificà o potser traslladà al lloc actual.
Durant la guerra de successió l'ermita va quedar força malmesa i, per protegir-la, es va traslladar al seu emplaçament actual. Així, la nova construcció data de principi del segle xviii. L'altar està consagrat a Sant Valerià i Santa Cecília.

## Referències

* 1 2 «Sant Valerià de Robers». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 setembre 2013].
* ↑ «Can Cosco i l'ermita de Sant Valerià». Ajuntament de Lliçà d'Amunt. Arxivat de l'original el 24 de desembre 2013. [Consulta: 6 desembre 2012].
# Serra del Carrascar de Parcent

La serra del Carrascal de Parcent és un massís muntanyenc situat a l'oest de Parcent, Marina Alta, i al nord-est de Tàrbena, Marina Baixa (totes dues al País Valencià), així separant la vall de Pop i la vall de l'Algar. Té el cim a 994 m, i una estructura arquejada, i típicament prebètica, ja que forma part de les acabelles orientals d'aquell sistema. Destaca una sèrie de crestes suaus i un altiplà situat al llom al punt més septentrional de la serra. La flora més habitual és el pi, tot i que, com el nom implica, d'antuvi era coberta de carrasca.

## Rutes per la serra

Existeix un PR, el CV-158, que vista tant aquesta serra com la del Ferrer, que se situa al sud-est de la primera, i el coll de Rates que les separa.

## Referències

* 1 2 3 4 5 «Serra del Carrascar de Parcent». Gran Enciclopèdia Catalana. Barcelona: Grup Enciclopèdia Catalana.
* 1 2 3 Centre Excursionista de València
* ↑ CV-158
* ↑ «Serra del Carrascar de Parcent». Gran Enciclopèdia Catalana. Barcelona: Grup Enciclopèdia Catalana.
# Senllí

Senllí, o Sentllir, és una partida rural del terme municipal de Conca de Dalt, dins de l'antic terme d'Hortoneda de la Conca, al Pallars Jussà. Es troba en territori del poble d'Hortoneda.
Està situat a prop i a l'est-nord-est d'Hortoneda, a migdia de l'enclavament dels Masos de Baiarri. El territori està emmarcat al nord pel barranc de la Creu, al sud per la llau de Segan i la llau de la Mitgenca, a ponent pel barranc d'Eroles, i a llevant pels contraforts del Montpedrós.
Formen aquesta partida 121,8840 hectàrees de conreus de secà, amb força pinedes, pastures i zones de matolls i improductives.

## Referències

* ↑ els editors de mapes alternen les dues formes, fins i tot en el mateix mapa
* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 27 juny 2010].

## Enllaços externs

* Institut Cartogràfic de Catalunya; cal fer dos passos d'aproximació
# Sayhan

«Sayhan, Seyhan, Seihun, Sihun, Saihun o Saihan» té aquests significats:
* Sihun, nom medieval de la part del riu Sirdarià a la Vall de Fergana, modern Uzbekistan
* Riu Seyhan, riu d'Anatòlia a Cilícia
* Seyhan (Adana), districte de la província d'Adana a Turquia integrat exclusivament per una part de la ciutat d'Adana
# Sayf-ad-Din Ghazi I

Sayf-ad-Din Ghazi (àrab: سيف الدين غازي بن زنكي, Sayf ad-Dīn Ḡāzī ibn Zankī) (mort en 1149) fou emir zengita de Mossul (1146-1149), fill d'Imad-ad-Din Zengi I.
El 1146 Zengi va assetjar la fortalesa de Kalat Djabar on fou assassinat el 15 de setembre per un dels seus criats que esperava així escapar d'un càstig. Les seves tropes es van dispersar però dos fills de Zengi van aconseguir reprendre el control i es van repartir de fet els dominis paterns: Nur-ad-Din, el germà gran, prengué el control d'Alep, i el seu germà petit Saif al-Din Ghazi va esdevenir emir a Mossul. Això va facilitar de fet l'actuació de Nur al-Din contra els croats al no haver de gastar energies a Mesopotàmia contra els seljúcides i abbàssides. Nur al-Din va conservar bones relacions amb el seu germà, cosa que li va garantir una rere guarda segura.
Sayf-ad-Din va haver de lluitar per assegurar la seva posició a Mossul: el sulta seljúcida Ghiyath-ad-Din Massud ibn Muhàmmad (1134–1152) havia establert al seu fill petit Alp Arslan com a sobirà de Zengi el 1144 però aquest l'havia neutralitzat amb èxit i l'havia obligat a abandonar Mossul, però ara, aprofitant la incertesa a la mort de Zengi, Alp Arslan va intentar controlar el govern de Mossul. Alguns consellers de Zengi, com el cap del diwan Jamal-ad-Din Muhammad i l'amir hajab Salah-ad-Din Muhàmmad al-Yaghisiyaní es van declarar per Sayf-ad-Din i aprofitant la manca d'experiència del seljúcida el van distreure amb plaers i van donar temps així a Sayf-ad-Din per poder-se assegurar el control de Mossul; quan Alp Arslan es va presentar fou arrestat i empresonat a la ciutadella.
Saif al-Din va dedicar la major part del seu temps als afers de Mesopotàmia però no va oblidar la lluita contra els croats, sempre en cooperació amb el seu germà. Quan va arribar la Segona Croada, les forces dels dos germans estaven preparades per combatre juntes però els francs van preferir assetjar Damasc, i l'atabeg de Damasc, Muín-ad-Din Únur, va demanar suport als zengites, però els va refusar l'entrada a la ciutat; la presència de les forces zengites va forçar als croats a retirar-se.
Sayf-ad-Din Ghazi va morir el novembre de 1149 i a Mossul el va succeir el seu germà Qutb-ad-Din Mawdud que es va avançar a Nur-ad-Din Mahmud i es va fer reconèixer a la ciutat. Nur-ad-Din es va apoderar llavors de Sindjar i va planejar atacar al seu germà però els veterans de l'exèrcit van refusar combatre en una guerra fratricida per no afeblir als musulmans enfront dels croats i van forçar a ajustar la pau.

## Referències

* ↑ Nicolle, David. The Second Crusade 1148 Disaster outside Damascus. Osprey, 2009, p. 57-59. ISBN 978-1-84603-354-4.
* ↑ Riley-Smith, Jonathan. Atlas of the Crusades (en anglès). Facts on File, 1990, p. 50. ISBN 0816021864.

## Bibliografia

* René Grousset, Histoire des croisades et du royaume franc de Jérusalem - II. 1131-1187 L'équilibre, París, Perrin, 1935 (reimpressió 2006)
# Shahab-6

Shahab-6 (persa: شهاب ۶, que significa "Meteor-6", o Toghyân, persa: طغیان) és la designació d'un suposat projecte iranià de míssils balístics de llarg abast.

## Capacitats

Segons els informes publicats el 1996, el míssil té un abast d'uns 14.000 quilòmetres, i la seva tecnologia de fabricació prové de Rússia i Corea del Nord. Segons aquests informes, el míssil Shahab 6 va estar operatiu fins al 2014; I és un model completament redissenyat del míssil balístic Taepodong 2 de Corea del Nord (Enkasasal-X-2). No existeixen estimacions fiables de la capacitat del Shahab-6. Segons la intel·ligència israeliana, tant el Shahab-5 com el Shahab-6 tindrien un abast de 8.500-10.000 quilòmetres. El Washington Times va informar que el primer ministre israelià, Benjamin Netanyahu, descrivia que el Shahab-6 tenia la capacitat d'arribar a la costa oriental dels EUA.

## Variants

Shahab és el nom d'una classe de míssils iranians, temps de servei de 1988 a l'actualitat, dels quals es confirmen tres variants: Shahab-1, Shahab-2, Shahab-3, mentre que Shahab-4, Shahab-5, Shahab-6 Fonts occidentals i israelianes van suposar que (Toqyān) existien a principis dels anys noranta, però aquestes acusacions no van ser provades.

## Referències

* ↑ Cordesman, Kleiber, p. 151
* ↑ Cordesman, Al-Rodhan, p. 401
* ↑ «Shahab-6, IRSL-X-4». Federation of American Scientists, October 20, 2016.

## Bibliografia

* Cordesman, Anthony H.. Iran's Military Forces and Warfighting Capabilities: The Threat in the Northern Gulf. Greenwood, 2007. ISBN 978-0-313-34612-5.
* Cordesman, Anthony H.. Gulf Military Forces in an Era of Asymmetric Wars. Greenwood, 2007. ISBN 978-0-275-99250-7.
# Shebang

Shebang és, en l'argot d'Unix, el nom que rep el parell de caràcters "#!", que es troben al principi d'un fitxer de tipus script. En sistemes operatius de tipus Unix, la presència d'aquests dos caràcters indica que el fitxer és un script o fitxer de comandes, i que cal executar-lo utitlitzant l'intèrpret especificat a continuació, a la resta de la primera línia del fitxer. Per exemple, els fitxers Perl comencen amb la primera l'inia:
Així doncs, el shebang (també anomenat hashbang) es troba sempre en la primera línia del fitxer, i consisteix en un quadradet o sostingut, i un signe d'exclamació, ("#!"), seguit per la ruta completa al programa intèrpret que l'executarà.
El shebang va ser introduït per Dennis Ritchie al Unix deals Laboratoris Bell entre les versions 7 i 8. Aleshores va ser afegit al BSD de Berkeley. Com que la Versió 8 i posteriors no es van distribuir, la primera aparició àmpliament coneguda d'aquesta característica va ser al BSD.

## Referències

* ↑ Entrada del Jargon File per shebang
* ↑ extracts from 4.0BSD /usr/src/sys/newsys/sys1.c

## Enllaços externs

* Details about the shebang mechanism on various Unix flavours (anglès)
* #! - the Unix truth as far as I know it (a more generic approach) (anglès)
* FOLDOC shebang article (anglès)
# Sheboygan

Sheboygan és una població dels Estats Units a l'estat de Wisconsin. Segons el cens del 2000 tenia 50.792 habitants.

## Demografia

Segons el cens del 2000, Sheboygan tenia 50.792 habitants, 20.779 habitatges, i 12.799 famílies. La densitat de població era de 1.409,8 habitants per km².
Per edats la població es repartia de la següent manera: un 25,6% tenia menys de 18 anys, un 9,2% entre 18 i 24, un 30,0% entre 25 i 44, un 19,4% de 45 a 60 i un 15,8% 65 anys o més.
L'edat mediana era de 35 anys. Per cada 100 dones de 18 o més anys hi havia 93,7 homes.
La renda mediana per habitatge era de 40.066$ i la renda mediana per família de 47.718$. Els homes tenien una renda mediana de 35.242$ mentre que les dones 24.690$. La renda per capita de la població era de 19.270$. Aproximadament el 6,2% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Sheboygan» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Sheboygan». American Fact Finder. Oficina del Cens dels Estats Units, 12-01-2010.
# Sent Julian e lo Bruelh

Sent Julian lo Chastél (en francès Saint-Julien-le-Châtel) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 172 habitants. Està integrada a la 'Communauté de communes du Carrefour des Quatre Provinces .

## Demografia

Evolució demogràfica :
| 1968 | 1975 | 1982 | 1990 | 1999 |
| 279 | 246 | 190 | 174 | 172 |

## Administració

Llista d'alcaldes :
| Període | Identitat | Partit |
| 2001- | Guy Nore | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Sidi Zouine

Sidi Zouine (en àrab سيدي الزوين, Sīdī az-Zwīn; en amazic ⵙⵉⴷ ⵣⵡⵉⵏ) és una comuna rural de la prefectura de Marràqueix, a la regió de Marràqueix-Safi, al Marroc. Segons el cens de 2014 tenia una població total de 14.954 persones.
El nom ve del místic sufí Sidi Mohammad Zouine, enterrat al poble en una tomba o dareh on la gent acudeix a resar. Al costat de la tomba hi ha una important zàuiya.
Aquesta localitat i Sidi Bou Othmane han estat proposades per a acollir el nou aeroport internacional de Marràqueix.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ «Sidi Zouine: A la recherche d'un peu de baraka» (en francès). L'Economiste, 14-01-2017.
* ↑ h24info.ma. «Projets : un nouvel aéroport pour Marrakech». Arxivat de l'original el 2014-07-07. [Consulta: 11 setembre 2016].
# Sidi Yacoub

Sidi Yacoub (en àrab سيدي يعقوب, Sīdī Yaʿqūb; en amazic ⵙⵉⴷⵉ ⵉⵄⵇⵓⴱ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 17.054 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sidi Ben Ammar

Abu-l-Abbàs Àhmad ibn Ammar fou un poeta algerià conegut com a Sidi Ben Ammar, d'ètnia amaziga. Va viure al segle xviii i se'l suposa nadiu de la Petita Cabília, probablement de la tribu Banu Yala. La seva principal composició són les muwaixxahat. Va deixar un diwan de versos i altres obres poètiques.

## Bibliografia

* Enciclopèdia de l'Islam, volum III, pag. 727
# Sidi Ameur Al Hadi

Sidi Ameur Al Hadi (àrab: سيدي اعمر الحاضي, Sīdī Aʿmar al-Ḥāḍī) és una comuna rural de la província de Sidi Kacem de la regió de Rabat-Salé-Kenitra. Segons el cens de 2014 tenia una població total de 11.814 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Selivànovo

Selivànovo - Селиваново (rus) - és un poble de l'óblast de Bélgorod, a Rússia. El 2010 tenia 421 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Selivanovaïta

La selivanovaïta és un mineral de la classe dels silicats que pertany al grup de la murmanita.

## Característiques

La selivanovaïta és un silicat. La seva fórmula química va ser redefinida l'any 2024, passant a ser: NaFe³⁺Ti₄(Si₂O₇)₂O₄(H₂O)₄. Cristal·litza en el sistema triclínic. Presenta un nou tipus d'estructura. Químicament és similar a altres minerals com la ivanyukita-Na, la ivanyukita-Na-C, la ivanyukite-Na-T, la penkvilksita i, en certa manera, també la tiettaïta.

## Formació i jaciments

Va ser descoberta als nuclis de perforació a 100-130 metres sota terra, al Complex d'eudialita de Lovozero, concretament al mont Al·luaiv, a l'óblast de Múrmansk (Rússia). Es tracta de l'únic indret on ha estat trobada aquesta espècie mineral.

## Referències

* ↑ «Selivanovaite» (en anglès). Mindat. [Consulta: 27 novembre 2016].
* ↑ Sokolova, Elena; Day, Maxwell C.; Hawthorne, Frank C.; Cámara, Fernando «From Structure Topology to Chemical Composition. XXXI. Refinement of the Crystal Structure and Chemical Formula of Selivanovaite, NaFe3+Ti4(Si2O7)2O4(H2O)4, a Murmanite-Group (Seidozerite Supergroup) TS-Block Mineral from the Lovozero Massif, Kola Peninsula, Russia». The Canadian Mineralogist, 60, 3, 01-05-2022, pàg. 513–531. DOI: https://doi.org/10.3749/canmin.2100049 [Consulta: 6 juliol 2024].
# Selivànovka

Selivànovka (en rus: Селивановка) és un poble (un possiólok) del krai de Stàvropol, a Rússia, que en el cens del 2010 tenia 663 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Sincopa (àlbum)

Sincopa, també anomenat Volum Sincopa, és el cinquè àlbum del grup mexicà de rap, Cartel de Santa.

## Recepció

A unes setmanes del llançament, Sincopa va situar-se entre els cinc àlbums més venuts de Mèxic, segons Billboard. A més, en la llista de "Latin Albums" de Billboard va començar en el lloc 67, fet inèdit que mai s'havia vist d'un grup de rap mexicà. Cada cançó acaba amb una trucada, parlen sobre el que faran per a la següent cançó. Cada cançó acaba sonant diferent. Vol dir que canvia amb diferent música, ja que és la de la cançó que segueix.

### Senzills

"Bombos y tarolas", "Traficando rimas", "Con el coco rapado", "Volar volar" i "El ratón y el queso".

## Referències

* ↑ «Sincopa - Cartel de Santa». Billboard. Arxivat de l'original el 2012-12-29. [Consulta: 17 juny 2011].
# Sincondrosi

Una sincondrosi articulació que connecta dues superfícies òssies mitjançant un cartílag articular, és a dir, es tracte d'una articulació cartilaginosa, que pot convertir-se en os abans de l'edat adulta. Una articulació òssia es denomina així quan el mitjà de connexió és un cartílag hialí, Un exemple de sincondrosi és la primera articulació esternocostal (on la primera costella es connecta amb el manubri de l'estern). En aquest exemple, la costella s'articula amb el manubri mitjançant el cartílag costal. (La resta de les articulacions esternocostals són sinovials articulacions planes).) De vegades, es tracta d'una forma temporal d'articulació anomenada placa de creixement de l'epifisi, on el cartílag es converteix en os abans de la vida adulta.
Aquestes articulacions es troben entre les epífisi i les diàfisi d'ossos llargs, entre l'occipital i l' esfenoide i durant alguns anys després del naixement, entre la part petrosa del temporal i el procés jugular de l'occipital.

## Referències

* ↑ sincondrosi a Optimot
* ↑ «Module - Introduction to Joints». Arxivat de l'original el 2008-01-17. [Consulta: 29 gener 2008].
* ↑ articulació cartilaginosa

## Vegeu també

* Costocondritis
* Diàfisi
* Metàfisi
* Símfisi
* Hipòfisi
* Epífisi

## Enllaços externs

* Tipus d'articulacions Arxivat 2019-12-30 a Wayback Machine.